|  |
| --- |
| Srbija-Grb_wp_1024  Република Србија  **МИНИСТАРСТВО ПОЉОПРИВРЕДЕ ШУМАРСТВА И ВОДОПРИВРЕДЕ**  Број: 320-05-06465/2022-08  Датум: 06.04.2024. године  Немањина 22 - 26  Б е о г р а д |

**Обавештење о поднетом захтеву за установљавање ознаке географског порекла и признавање ознаке за вина са географским пореклом „Војводина“**

Oбавештавамо сва заинтересована лица да је Министарству пољопривреде, шумарства и водопривреде на основу Закона о вину („Службени гласник РС“, број 41/09 и 93/12) и у складу са Правилником о условима за признавање, поступку признавања ознака за мирна вина и нека специјална вина са географским пореклом, као и o начину производње и обележавања мирних вина и неких специјалних вина са географским пореклом („Службени гласник РС”, бр. 121/12, 102/14, 78/15, 94/17, 48/22 и 18/24), поднет Захтев број 320-05-06465/2022-08 од 06.07.2022. године са допунама од 18.07.2022. године, 28.09.2022. године и 24.10.2022. године за установљавање ознаке географског порекла и признавања ознака за вина са географским пореклом „Војводина“.

Предложену Спецификацију производа за ознаку географског порекла „Војводина“ можете погледати на WEB страници Министарства пољопривреде, шумарства и водопривреде: <http://www.minpolj.gov.rs/geografsko-poreklo-vina/>

Министарство пољопривреде, шумарства и водопривреде овим путем обавештава физичка и правна лица која имају пребивалиште, односно седиште у Републици Србији, а која имају легитимни интерес за улагање приговора на предложено установљавање ознаке географског порекла „Војводина“, да у складу са чланом 37. Правилника о условима за признавање, поступку признавања ознака за мирна вина и нека специјална вина са географским пореклом, као и o начину производње и обележавања мирних вина и неких специјалних вина са географским пореклом („Службени гласник РС”, бр. 121/12, 102/14, 78/15, 94/17, 48/22 и 18/24), могу у року од 62 дана од дана постављања предложене Спецификације производа за ознаку географског порекла „Војводина“ на WEB страницу овог министарства, поднети Приговор на установљавање ознаке географског порекла „Војводина“. Поднети приговор мора да садржи разлоге за подношење (чињенице и коментаре) и документацију (доказе) којом се потврђују ти разлози и доставља се у писаној форми на адресу:

Министарство пољопривреде, шумарства и водопривреде

Сектор за пољопривредну политику

Група за виноградарство и винарство

Немањина 22-26

11000 Београд.

МИНИСТАР

др Александар Мартиновић